CELEX: 32010D0076
Language: et
Date: 2010-02-09 00:00:00
Title: 2010/76/: Komisjoni otsus, 9. veebruar 2010 , millega antakse Tšehhi Vabariigile, Saksamaale, Kreekale, Austriale, Poolale, Portugalile ja Sloveeniale üleminekuperiood Euroopa Parlamendi ja nõukogu 9. juuli 2008 . aasta määruse (EÜ) nr 762/2008 (liikmesriikide vesiviljelust käsitleva statistika esitamise kohta) rakendamiseks (teatavaks tehtud numbri K(2010) 735 all)

10.2.2010   
            
            
               ET
            
            
               Euroopa Liidu Teataja
            
            
               L 37/70
            
         KOMISJONI OTSUS,
   9. veebruar 2010,
   millega antakse Tšehhi Vabariigile, Saksamaale, Kreekale, Austriale, Poolale, Portugalile ja Sloveeniale üleminekuperiood Euroopa Parlamendi ja nõukogu 9. juuli 2008. aasta määruse (EÜ) nr 762/2008 (liikmesriikide vesiviljelust käsitleva statistika esitamise kohta) rakendamiseks
   (teatavaks tehtud numbri K(2010) 735 all)
   (Ainult tšehhi-, saksa-, kreeka-, poola-, portugali- ja sloveenikeelne tekst on autentsed)
   (2010/76/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. juuli 2008. aasta määrust (EÜ) nr 762/2008 liikmesriikide vesiviljelust käsitleva statistika esitamise ja nõukogu määruse (EÜ) nr 788/96 kehtetuks tunnistamise kohta, (1) eriti selle artikli 5 lõiget 2 ja artikli 7 lõiget 1,
   võttes arvesse Sloveenia 25. novembril 2008 esitatud taotlust,
   võttes arvesse Tšehhi Vabariigi 17. detsembril 2008 esitatud taotlust,
   võttes arvesse Saksamaa 19. detsembril 2008 esitatud taotlust,
   võttes arvesse Kreeka 2. detsembril 2008 esitatud taotlust,
   võttes arvesse Austria 19. detsembril 2008 esitatud taotlust,
   võttes arvesse Portugali 22. detsembril 2008 esitatud taotlust,
   võttes arvesse Poola 31. detsembril 2008 esitatud taotlust
   ning arvestades järgmist:
   
               (1)
            
            
               Määruse (EÜ) nr 762/2008 artikli 7 kohaselt võib komisjon anda liikmesriikidele käesoleva määruse rakendamiseks üleminekuperioode, kuna kõnealuse määruse kohaldamine riiklike statistikasüsteemide suhtes vajab suuremaid kohandusi ning põhjustab tõenäoliselt olulisi praktilisi probleeme.
            
         
               (2)
            
            
               Sellised üleminekuperioodid tuleks anda Tšehhi Vabariigile, Saksamaale, Kreekale, Austriale, Poolale, Portugalile ja Sloveeniale nende liikmesriikide taotluste alusel.
            
         
               (3)
            
            
               Vastavalt määrusele (EÜ) nr 762/2008 jätkab liikmesriik, kellele on antud üleminekuperiood, määruse (EÜ) nr 788/96 sätete kohaldamist talle antud üleminekuperioodi ajal.
            
         
               (4)
            
            
               Kooskõlas määruse (EÜ) nr 762/2008 artikli 5 lõikega 2 esitatakse V lisas nimetatud andmed vesiviljelussektori struktuuri kohta kolmeaastase intervalliga.
            
         
               (5)
            
            
               Käesoleva otsusega ettenähtud meetmed on kooskõlas nõukogu otsusega 72/279/EMÜ (2) loodud alalise põllumajandusstatistika komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Määruse (EÜ) nr 762/2008 II, III ja IV lisas osutatud andmete edastamiseks antavad üleminekuperioodid
   Määruse (EÜ) nr 762/2008 artikli 5 lõike 1 rakendamiseks:
   
               1)
            
            
               antakse Tšehhi Vabariigile üleminekuperiood, mis lõpeb 31. detsembril 2009. Esimene vaatluskalendriaasta on 2009;
            
         
               2)
            
            
               antakse Portugalile üleminekuperiood, mis lõpeb 31. detsembril 2010. Esimene vaatluskalendriaasta on 2010;
            
         
               3)
            
            
               antakse Saksamaale, Kreekale, Austriale, Poolale ja Sloveeniale üleminekuperiood, mis lõpeb 31. detsembril 2011. Esimene vaatluskalendriaasta on 2011.
            
         Artikkel 2
   Määruse (EÜ) nr 762/2008 V lisas osutatud andmete edastamiseks antavad üleminekuperioodid
   Määruse (EÜ) nr 762/2008 artikli 5 lõike 2 rakendamiseks antakse Tšehhi Vabariigile, Saksamaale, Kreekale, Austriale, Poolale, Portugalile ja Sloveeniale üleminekuperiood, mis lõpeb 31. detsembril 2011. Esimene vaatluskalendriaasta on 2011.
   Artikkel 3
   Iga-aastase andmekvaliteedi aruande esitamiseks antavad üleminekuperioodid
   Käesoleva otsuse artiklites 1 ja 2 nimetatud üleminekuperioode kohaldatakse mutatis mutandis määruse (EÜ) nr 762/2008 artikli 6 rakendamisel.
   Artikkel 4
   Käesolev otsus on adresseeritud Tšehhi Vabariigile, Saksamaa Liitvabariigile, Kreeka Vabariigile, Austria Vabariigile, Poola Vabariigile, Portugali Vabariigile ja Sloveenia Vabariigile.
   
      Brüssel, 9. veebruar 2010
      
         
            Komisjoni nimel
         
         
            komisjoni liige
         
         Joaquín ALMUNIA
      
   
   
      (1)  ELT L 218, 13.8.2008, lk 1.
   
      (2)  EÜT L 179, 7.8.1972, lk 1.